gl gl gl en gl ar lt gl gl it gl gl gl en so gl gl gl gl gl gl gl es gl gl gl gl gl gl en en gl it de gl gl
A mocidade é, sen lugar a dúbida, o colectivo que con carácter xeral, consume, crea e transforma máis produtos sociais e culturais na nosa sociedade. Esta "voracidade" polas diferentes manifestacións sociais e culturais que interesan á xuventude tanto urbana como rural debe de ser, dende o noso punto de vista, non só canalizada para conseguir os obxectivos previstos senón sobre todo animada e apoiada para que se vexa potenciada.
Dende a Delegación de Xuventude do Concello de Cervo somos conscientes da riqueza cultural dos nosos pobos, do esforzo e dedicación que moitos mozos e mozas están poñendo para que o seu municipio se manifeste a través do teatro, da música, do cine ou de calquera outra forma de expresión.
A Oficina de Información Xuvenil do Concello de Cervo, ten como obxectivo garantir a circulación e difusión ampla da información para promover a participación social, a promoción e a autonomía da poboación xuvenil, en aras dunha plena integración social da mocidade.
Cabe destacar que no Concello o 27,80% da poboación forma parte do sector xuvenil, de aí que a meirande parte da nosa oferta cultural vaia dirixida a este colectivo.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!